Alfred Tammiko

Alfred Tammiko (aastani 1931 Alfred Prunn; 11. juuni 1903 Peterburi – 25. detsember 1981) oli eesti vaimulik.

Aastal 1920 mängis ta ühe mängu Eesti jalgpallikoondises. 

Ta lõpetas aastal 1927 Tallinna Õhtugümnaasiumi. Aastatel 1931, 1934–1940 ja 1942–1943 õppis ta Tartu Ülikoolis majandust. Ta oli EÜS Põhjala vilistlane. Ordineeriti 16. detsembril 1945 õpetajaks.

Ta oli aastatel 1945–1946 Kihelkonna Mihkli koguduse õpetaja, aastatel 1945–1949 Kaarma ja Kuressaare Laurentiuse koguduse õpetaja. Aastatel 1946–1950 hooldas ta Muhu Katariina kogudust, aastatel 1946–1954 oli ta Mustjala, Valjala ja Püha Jakobi koguduse õpetaja. Aastatel 1954–1961 oli ta Rõuge Maarja koguduse õpetaja, aastatel 1961–1974 Nissi Maarja koguduse õpetajaAlbum Academicum Universitatis Tartuensis 1918–1944. III, lk. 59.

Alfred Tammiko suri 25. detsembril 1981 ja ta maeti 30. detsembril 1981 Liiva kalmistulehttp://www.kalmistud.ee/haudi?filter_maetud_eesnimi=Alfred&filter_maetud_perenimi=Tammiko&action=maetud&popup=0&yldotsing=1&filter_maetud_kalmistu=.

Kuigi ta mängis ajaloolise esimese mängu Eesti koondises, oli tema kohta vähe teada. Aastaid tunti teda ekslikult kui Artur Prunn, ning kuna ta muutis aastal 1931 oma perekonnanimeks Tammiko, siis on selge miks oli tema kohta raske midagi leida – inimesed otsisid Artur Prunni kuid tema nimi oli Alfred Tammiko.

 Viited 

Kategooria:Kihelkonna Mihkli koguduse vaimulikud
Kategooria:Kuressaare Laurentiuse koguduse vaimulikud
Kategooria:Muhu Katariina koguduse vaimulikud
Kategooria:Mustjala Anna koguduse vaimulikud
Kategooria:EÜS Põhjala liikmed
Kategooria:Liiva kalmistule maetud
Kategooria:Sündinud 1903
Kategooria:Surnud 1981